Kazlų Rūdos kraštovaizdžio draustinis
Kazlų Rūdos kraštovaizdžio draustinis – valstybinis gamtinis draustinis Lietuvoje, Kazlų Rūdos savivaldybėje, 1,5 km į pietryčius nuo Kazlų Rūdos, Ąžuolų Būdos miške, tarp kelio  230  Mauručiai–Vinčai–Puskelniai  ir Pilvės intako Rūdupio. Įsteigtas 1988 m. Draustinis įsteigtas siekiant išsaugoti senovinės aliuvinės lygumos, suraižytos upelių slėnių, kraštovaizdį. Teritorija taip pat priklauso Natura 2000 saugomų buveinių tinklui: saugomos buveinės yra vakarų taiga, plačialapių ir mišrūs miškai, žolių turtingi eglynai, spygliuočių miškai ant fliuvioglacialinių ozų, pelkėti lapuočių miškai, pelkiniai miškai, aliuviniai miškai, kerpiniai pušynai.